
78   DR.30.11.2015 

 

 
 

 [Wang sebanyak RM1,873,315,000 untuk Maksud B.48 diperintahkan jadi 
sebahagian daripada Jadual] 

 Tuan Pengerusi [Datuk Haji Ismail bin Haji Mohamed Said]: Masalahnya ialah 
bahawa perbelanjaan sebanyak RM113,602,000 untuk Maksud P.48 yang disebutkan 
dalam Anggaran Pembangunan bagi tahun 2016 hendaklah diluluskan. 

 [Masalah dikemuka bagi diputuskan, dan disetujukan] 

 [Wang sebanyak RM113,602,000 untuk Maksud P.48 diluluskan jadi sebahagian 
daripada Anggaran Pembangunan 2016] 

■1730  

 
Maksud B.60 [Jadual] – 
Maksud P.60 [Anggaran Pembangunan 2016] 

 

Tuan Pengerusi [Datuk Haji Ismail bin Haji Mohamed Said]:  Kepala Bekalan 
B.60 dan Kepala Pembangunan P.60 di bawah Kementerian Pertahanan terbuka untuk 
dibahas.  Yang Berhormat Silam. 

 

5.30 ptg. 

 Datuk Datu Nasrun bin Datu Mansur [Silam]: Terima kasih Tuan Pengerusi 
kerana memberi ruang dan peluang kepada saya untuk membahas Kementerian 
Pertahanan dalam peringkat Jawatankuasa. Tuan Pengerusi pada bajet tahun 2016, 
kerajaan telah memperuntukkan sebanyak RM3.5 juta untuk kelengkapan pertahanan 
maritim. Kita sedia maklum bahawa kelengkapan-kelengkapan ini amat diperlukan oleh 
ESSCOM untuk menjaga kawasan ESSZONE yang di bawah kawalannya. Saya amat 
tertarik dengan cadangan kerajaan untuk membina sebuah sistem sea-basing iaitu 
menggunakan kapal untuk menjadikan pangkalan di Lautan Sulu lebih tepat.  Pangkalan ini 
sebenarnya seperti kita sedia maklum bahawa dia digunakan untuk menjadi sebuah 
pangkalan di lautan. Di mana petugas-petugas kapal-kapal pemintas, helikopter dan lain-
lain boleh mendarat di pangkalan ini.  Ini bermakna kapal-kapal tidak lagi perlu balik ke 
pangkalan di Lahad Datu untuk mendapat bekalan-bekalan yang diperlukan. 

 [Timbalan yang di-Pertua (Datuk Seri Dr. Ronald Kiandee) mempengerusikan 
Jawatankuasa] 

 Ini amat penting sekiranya kita ingin membanteras pihak-pihak daripada seberang 
untuk masuk ke kawasan perairan kita. Namun sehingga hari ini saya melihat 
pergerakannya, pembangunannya agak lembap sedikit. Kita juga berterima kasihlah 
sebabnya setakat ini saya telah dimaklumkan bahawa dua buah pangkalan sea-basing 
yang telah diaktifkan yang telah beroperasi iaitu Pangkalan Laut Tun Azizan dan juga 
Pangkalan Laut Tun Sharifah Roziah yang telah beroperasi semenjak bulan Mei tahun 
2015.  Perkembangan ini adalah amat baik sebabnya dengan adanya kapal-kapal yang 
menjadi pangkalan ini maka pergerakan-pergerakan para petugas di Laut Sulu dapat 
bergerak dengan pantas,  Seperti yang dikatakan tadi tidak perlu balik ke pangkalan di 
darat.   

 Saya ingin mohon penjelasan daripada kementerian, apakah kekangan-kekangan 
yang telah diterima telah dihadapi oleh kementerian untuk membina sea-basing ini seperti 
yang telah dirancangkan iaitu menggunakan pelantar minyak yang telah tidak digunakan 
untuk menjadi pangkalan di hadapan yang akan menjadi tetap atau diletak tetap di lautan 
untuk menjadi pangkalan yang utama. Apakah masalah yang dihadapi untuk 
menyelesaikan masalah ini.  

Tuan Pengerusi saya juga difahamkan daripada maklumat-maklumat yang kita 
terima bahawa TLDM juga menghadapi kekangan iaitu mempunyai kekurangan bot 



[Wang sebanyak RM1,873,315,000 untuk Maksud B.48 diperintahkan jadi sebahagian daripada Jadual] Tuan Pengerusi [Datuk Haji Ismail bin Haji Mohamed Said]: Masalahnya ialah bahawa perbelanjaan sebanyak RM113,602,000 untuk Maksud P.48 yang disebutkan dalam Anggaran Pembangunan bagi tahun 2016 hendaklah diluluskan. [Masalah dikemuka bagi diputuskan, dan disetujukan] [Wang sebanyak RM113,602,000 untuk Maksud P.48 diluluskan jadi sebahagian daripada Anggaran Pembangunan 2016] #1730. Maksud B.60 [Jadual]- Maksud P.60 [Anggaran Pembangunan 2016]. Tuan Pengerusi [Datuk Haji Ismail bin Haji Mohamed Said]: Kepala Bekalan B.60 dan Kepala Pembangunan P.60 di bawah Kementerian Pertahanan terbuka untuk dibahas. Yang Berhormat Silam. 5.30 ptg. Datuk Datu Nasrun bin Datu Mansur [Silam]: Terima kasih Tuan Pengerusi kerana memberi ruang dan peluang kepada saya untuk membahas Kementerian Pertahanan dalam peringkat Jawatankuasa. Tuan Pengerusi pada bajet tahun 2016, kerajaan telah memperuntukkan sebanyak RM3.5 juta untuk kelengkapan pertahanan maritim. Kita sedia maklum bahawa kelengkapan-kelengkapan ini amat diperlukan oleh ESSCOM untuk menjaga kawasan ESSZONE yang di bawah kawalannya. Saya amat tertarik dengan cadangan kerajaan untuk membina sebuah sistem sea-basing iaitu menggunakan kapal untuk menjadikan pangkalan di Lautan Sulu lebih tepat. Pangkalan ini sebenarnya seperti kita sedia maklum bahawa dia digunakan untuk menjadi sebuah pangkalan di lautan. Di mana petugas-petugas kapal-kapal pemintas, helikopter dan lain- lain boleh mendarat di pangkalan ini. Ini bermakna kapal-kapal tidak lagi perlu balik ke pangkalan di Lahad Datu untuk mendapat bekalan-bekalan yang diperlukan. [Timbalan yang di-Pertua (Datuk Seri Dr. Ronald Kiandee) mempengerusikan Jawatankuasa] Ini amat penting sekiranya kita ingin membanteras pihak-pihak daripada seberang untuk masuk ke kawasan perairan kita. Namun sehingga hari ini saya melihat pergerakannya, pembangunannya agak lembap sedikit. Kita juga berterima kasihlah sebabnya setakat ini saya telah dimaklumkan bahawa dua buah pangkalan sea-basing yang telah diaktifkan yang telah beroperasi iaitu Pangkalan Laut Tun Azizan dan juga Pangkalan Laut Tun Sharifah Roziah yang telah beroperasi semenjak bulan Mei tahun 2015. Perkembangan ini adalah amat baik sebabnya dengan adanya kapal-kapal yang menjadi pangkalan ini maka pergerakan-pergerakan para petugas di Laut Sulu dapat bergerak dengan pantas, Seperti yang dikatakan tadi tidak perlu balik ke pangkalan di darat. Saya ingin mohon penjelasan daripada kementerian, apakah kekangan-kekangan yang telah diterima telah dihadapi oleh kementerian untuk membina sea-basing ini seperti yang telah dirancangkan iaitu menggunakan pelantar minyak yang telah tidak digunakan untuk menjadi pangkalan di hadapan yang akan menjadi tetap atau diletak tetap di lautan untuk menjadi pangkalan yang utama. Apakah masalah yang dihadapi untuk menyelesaikan masalah ini. Tuan Pengerusi saya juga difahamkan daripada maklumat-maklumat yang kita terima bahawa TLDM juga menghadapi kekangan iaitu mempunyai kekurangan bot.